Gʻayrat Fozilov. Gʻayrat Gʻaniyevich Fozilov – oʻzbek diplomati. 2018—2021-yillarda Oʻzbekistonning Yaponiyadagi elchisi. Hayoti. 1974-yil 14-avgustda Toshkent shahrida tugʻilgan. 1996-yilda Jahon iqtisodiyoti va diplomatiya universitetini (bakalavriatura), 2005-yilda Oʻzbekiston Respublikasi Strategik tahlil va istiqbolni belgilash oliy maktabini tamomlagan. Fransuz va ingliz tillarini biladi. 1996—1999 – Oʻzbekiston Respublikasi Tashqi ishlar vazirligi Yevropa mamlakatlari boshqarmasi attashesi. 1999—2002 – Oʻzbekistonning Fransiyadagi elchixonasi attashesi. 2002—2004 – Oʻzbekiston Respublikasi Tashqi ishlar vazirligi Yevropa mamlakatlari boshqarmasi uchinchi kotibi. 2003—2005 – Oʻzbekiston Respublikasi Prezidenti huzuridagi Milliy xavfsizlik kengashi apparati kichik mutaxassisi. 2005—2006 – Oʻzbekiston Respublikasi Tashqi ishlar vazirligi Tashqi siyosiy faoliyat strategiyasi va tahlili bosh boshqarmasi boʻlim boshligʻi. 2006—2010 – Oʻzbekistonning Belgiyadagi elchixonasi birinchi kotibi, maslahatchisi, muvaqqat ishlari vakili. 2010—2012 – Oʻzbekiston Respublikasi Tashqi ishlar vazirligi kadrlar va oʻquv yurtlari boshqarmasi boʻlim boshligʻi. 2012—2015 – Oʻzbekiston Respublikasining NATO huzuridagi missiyasi maslahatchisi. 2015—2017 — Oʻzbekiston Respublikasi Tashqi ishlar vazirining oʻrinbosari. 2017—2021 – Oʻzbekiston Respublikasining Yaponiyadagi favqulodda va muxtor elchisi. 2021-yil 8-apreldan 2023-yil 5-dekabrgacha – Oʻzbekiston Respublikasi Tashqi ishlar vazirining oʻrinbosari. 2023-yildan – Oʻzbekiston Respublikasining Benilyuksdagi favqulodda va muxtor elchisi.